ഇന്ത്യന് എംബസി ഉദ്യോഗസ്ഥന് അനില്കുമാര് വിരമിച്ചു റിയാദ്: ഒന്നരപ്പതിറ്റാണ്ടത്തെ സേവനത്തിനു ശേഷം മലയാളി ഉദ്യോഗസ്ഥന് അനില്കുമാര് റിയാദിലെ ഇന്ത്യന് എംബസിയില്നിന്ന് വിരമിച്ചു.എംബസി പാസ്പോര്ട്ട് വിഭാഗത്തിലായിരുന്നു മലപ്പുറം തിരൂരങ്ങാടി സ്വദേശിയായ അനില്കുമാര് കരുമാട്ട്.2006ലാണ് ഇദ്ദേഹം എംബസി കോണ്സുലാര് വിഭാഗത്തില് ജോലിയില് പ്രവേശിച്ചത്.പോണ്ടിച്ചേരി മുന് മുഖ്യമന്ത്രിയും മുന് കേരള ഗവര്ണറുമായിരുന്ന എം.ഒ.എച്ച്. ഫാറൂഖ് ആയിരുന്നു അന്ന് അംബാസഡര്. തുടര്ന്ന് തല്മീസ് അഹമ്മദ്, ഹാമിദലി റാവു, അഹമ്മദ് ജാവേദ്, ഡോ. ഔസാഫ് സഇൗദ് തുടങ്ങിയ അംബാസഡര്മാരുടെ കീഴില് ജോലി ചെയ്യാന് സാധിച്ചു. റിയാദിലെ മലയാളി പ്രവാസി സമൂഹത്തില് അറിയപ്പെടുന്ന ഗായകന് കൂടിയാണ് അനില്കുമാര്.എംബസിക്കകത്തും പുറത്തും നടക്കുന്ന നിരവധി സാംസ്കാരിക പരിപാടികളില് ഹിന്ദി, മലയാളം ഭാവഗാനങ്ങളും മാപ്പിളപ്പാട്ടുകളും പാടി സംഗീതപ്രേമികളുടെ മനം കവര്ന്നിട്ടുണ്ട്.തിരൂരങ്ങാടി പി.എസ്.എം.ഒ കോളജ് അലുംമ്നി അസോസിയേഷന് റിയാദ് ചാപ്റ്ററിെന്റ ഭാരവാഹിയും സജീവ പ്രവര്ത്തകനുമായിരുന്നു. കൂടാതെ ചെമ്മാട് റിയാദ് കൂട്ടായ്മ, യൂനിറ്റി തിരൂരങ്ങാടി കൂട്ടായ്മ തുടങ്ങിയവയുടെ ഭാരവാഹിത്വവും വഹിക്കുന്നു. റിയാദില് നടന്നിട്ടുള്ള നിരവധി സംഗീത മത്സരങ്ങളില് വിധികര്ത്താവ് ആയിട്ടുണ്ട്. ഗള്ഫ് മാധ്യമം 2019ല് നടത്തിയ അഹ്ലന് കേരള പരിപാടിയില് ചിത്ര പാട്ട് മത്സരപരിപാടിയിലും വിധികര്ത്താവായി. ഇന്ത്യന് എംബസി ജീവനക്കാര് കഴിഞ്ഞദിവസം ഔദ്യോഗികമായ യാത്രയയപ്പ് നല്കി. പ്രമുഖ സാമൂഹികപ്രവര്ത്തകന് ശിഹാബ് കൊട്ടുകാട് പരിപാടിയില് സംബന്ധിച്ചു.ജീവനക്കാരുടെയും അവരുടെ മക്കളുടെയും സംഗീത വിരുന്ന് പരിപാടിക്ക് മിഴിവേകി.ജയലക്ഷ്മിയാണ് അനില്കുമാറിെന്റ ഭാര്യ. മൂത്ത മകന് അനന്തകൃഷ്ണന് ചെന്നൈയില് എന്ജിനീയറാണ്. മകള് അഭിരാമി ജേണലിസം പഠനശേഷം സിവില് സര്വിസ് പരീക്ഷയുടെ പരിശീലനത്തിലാണ്.